અમદાવાદ: તાજેતરમાં મેયર ગૌતમ શાહ અને રોડ-બિલ્ડિંગ કમિટીના ચેરમેન જતીન પટેલ દ્વારા જુદા જુદા વોર્ડમાં સરપ્રાઇઝ ચેકિંગ હાથ ધરીને હલકી ગુણવત્તાના રોડના મામલે જવાબદાર કોન્ટ્રાકટરોને આ રોડ ફરીથી બનાવવાના આદેશ અપાઇ રહ્યા છે. પરંતુ શહેરીજનો માટે આઘાતજનક બાબત તો એ છે કે, શહેરના તમામ ઝોનમાં રસ્તાનું ધોવાણ થયું હોઇ ભાજપના સત્તાધીશોની સરપ્રાઇઝ વિઝિટની અસરકારકતા સામે પ્રશ્નાર્થ સર્જાયો છે.